CELEX: 62015TN0452
Language: mt
Date: 2015-08-10 00:00:00
Title: Kawża T-452/15: Rikors ippreżentat fl-10 ta’ Awwissu 2015 – Petrov et vs Il-Parlament Ewropew

3.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/39
            
         Rikors ippreżentat fl-10 ta’ Awwissu 2015 – Petrov et vs Il-Parlament Ewropew
   (Kawża T-452/15)
   (2015/C 363/48)
   Lingwa tal-kawża: il-Ġermaniż
   
      Partijiet
   
   
      Rikorrenti: Andrei Petrov (St. Petersburg, ir-Russja), Fedor Biryukov (Moska, ir-Russja), Alexander Sotnichenko (St. Petersburg, ir-Russja) (rappreżentant: P. Richter, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tannulla l-projbizzjoni tal-aċċess għall-bini tal-Parlament Ewropew imposta mill-President tal-Parlament Ewropew fir-rigward tar-rikorrenti fis-16 ta’ Ġunju 2015;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv: ksur tal-Artikolu 21 tal-Karta tad-Drittijet Fundamentali tal-Unjoni Ewropea.
               Ir-rikorrenti jsostnu li huma ġarrbu diskriminazzjoni sempliċement minħabba n-nazzjonalità tagħhom u bi ksur tal-Artikolu 21 tal-Karta tad-Drittijet Fundamentali tal-Unjoni Ewropea, peress li ma hemmx raġunijiet sostantivi għall-projbizzjoni. Barra minn hekk, fil-fehma tar-rikorrenti, il-preżenza tagħhom fil-bini tal-Parlament Ewropew ma kienet toħloq ebda riskju għas-sigurtà u għall-funzjonament tal-Parlament.
            
         
               2.
            
            
               It-tieni motiv: użu ħażin ta’ poter
               Ir-rikorrenti jsostnu li l-azzjonijiet tal-President tal-Parlament Ewropew huma manifestament arbitrarji u dijametrikament opposti għall-projbizzjoni ta’ diskriminazzjoni fid-dritt primarju.